- Dette er kontrollert kaos

Da Ronny Tertnes skadet foten, fikk han tid til å oppfylle en gammel drøm. Nå har folk fra hele verden sett dråpebildene hans av konditorfarget vann.

Publisert Publisert 5. april 2013

DRÅPEFOTO: Dette øyeblikket varer i 1/30.000 sekund. Klikk på pilen over for å se bildene, og les saken under. Foto: RONNY TERTNES

moonplant.jpg

maestro.jpg

flower.jpg

glasslampe.jpg

orangeblue1.jpg

firepurple.jpg

deepblue.jpg

bigblossom.jpg

angel.jpg

Denne artikkelen er over syv år gammel

— Det er utrolig fascinerende, sier Ronny Tertnes.

48-åringen har tatt bilder av naturen og himmellegemer i mange år.

Men de siste månedene har mesteparten av fotograferingen foregått på kjøkkenbenken i rekkehuset på Valle i Fana sør for Bergen.

Skadet fot ble dråpen

Da Tertnes skadet foten sin i november i fjor, var nemlig tiden inne for å oppfylle en gammel drøm.

MELKESØYLER: Når Tertnes slipper dråper av melk ned i karet, ser det slik ut. - Melk er tykkere enn vann, dermed blir søylene mer massive, sier han. Foto: RONNY TERTNES

— Jeg hadde sett andre som hadde gjort det, og syntes det var veldig stilig. Så da jeg visste at jeg kom til å være satt ut av spill i noen uker, tenkte jeg at jeg måtte finne på noe.Tertnes bestemte jeg seg for å lage dråpebilder med en egen vri.

Speilreflekskamera og blitz hadde han fra før. Men han fant fort ut at han trengte litt ekstra rekvisita om han skulle klare å fange dråpene på nøyaktig riktig tidspunkt.

— De fleste som holder på med dette gjør det på «frihånd». Men da har du ingen realistisk sjans til å klare å ta bildet på riktig tidspunkt, sier han.

Konditorfarget vann

Presisjon og timing er nemlig nøkkelen til et godt dråpebilde. Og da snakker 1/30.000 sekunds presisjon.

Tertnes gikk til innkjøp av en dråpemaskin fra England, og så var det bare å rigge seg til.

Man har egentlig null kontroll - man vet bare at det blir bra

Tertnes forklarer hvordan det hele går for seg.

Først fyller han et lite kar med konditorfarget vann. Så plasserer han dråpemaskinen cirka 30 centimeter over karet.

Speilreflekskameraet påmonteres en 100 millimeter makrolinse, som tar bilder med en lukkertid på 1/250 sekund mot en bakgrunn, gjerne en utskrift av et naturbilde Tertnes har tatt selv.

- Null kontroll

Så slipper dråpemaskinen to dråper, og blitzen fyrer av et 1/30.000 sekund langt lysglimt som fanger øyeblikket på bildebrikken.

— Man har egentlig null kontroll - man vet bare at det blir bra, men aldri riktig hvordan. Der er det naturen som styrer, sier Tertnes.

Avstanden mellom dråpene, fra hvilken høyde de slippes - det er bare bittesmå variasjoner som skal til før uftallet blir helt annerledes.

— Det er kontrollert kaos, sier dråpefotografen, som anslår at cirka ett av hundre bilder blir brukbare.

Slutter ikke tross godfot

— Det blir noen timer med fotografering hver gang jeg rigger meg opp, sier Tertnes, som til daglig jobber med IT.

I desember i fjor lagde han en Facebook-side, hvor han viser frem bildene. Siden har 477 følgere fra hele verden.

— Det ser ut som det er mange som liker bildene, sier Tertnes, som kan fortelle at foten nå nesten er god som ny igjen.

- Kommer du til å slutte å ta dråpebilder nå da?

— Neineinei, det kommer ikke på tale, sier Tertnes.

METODEN: Øverst i bildet ser du dråpemaskinen, som slipper to dråper ned i karet med konditorfarget vann. Foto: RONNY TERTNES

DRÅPEFOTOGRAF: Ronny Tertnes har tatt bilder utendørs i mange år. Nå er det kjøkkenbenken på Valle som gjelder. Foto: Tom Egil Dørum

Publisert Publisert: 5. april 2013 22:05 Oppdatert: 30. oktober 2013 22:26